**Dnie tidzenia**

Sł. E. Pryczkowski, muz. Weronika Ceynowa

Jak redosné są to chwile

Czej zaczinô dzéń sã mile.

Ò pòrénk sã bùdzy słuńce,

Jaż żôl wieczór dzén nen kùńczëc.

Pòniedzôłk stolëmną mòcą

W nowi tidzéń jidze, z hëcą

Wtórk jak Remùs skrë rozséwô,

Do robòtë, ùczbë wzéwô!

Wszëtczich chłoscy nënka roda

Do dzejaniô: piãkną Strzodã,

Czwiôrtk stateczny, piątk lubióny,

Co òdmikô pòpiątk żdóny.

Tej wôrt zrobic cos kòl chëczi

W sobòtã jak kôżą zwëczi,

Bë czëc wiedno w se zjiscenié

W czas niedzélny - z dzãkczënienim.